hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu en hu en hu en hu en hu hu hu hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Elhoztuk a két pontot Battáról – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Az első gélidőben kialakított előnyünket a másodikban már nem tudta ledolgozni a Batta,így két ponttal a zsebünkben utazunk haza.
A mérkőzést a Gaál, Ujvári, Ásványi, Sokoray, Sövegjártó, Nagy sorral kezdte csapatunk, a kapuban Vargával. Első találatunkat Ásványi szerezte rögtön az első támadásunkból, Varga pedig egy védéssel kezdett a kapuban. Ujvári találatát követően ellenfelünk ziccerben fejbe találta Vargát, így az új szabályoknak megfelelően kettő percig emberelőnyben játszhattunk. Sokoray nem várt sokáig az emberelőny kihasználásával, így 3-0-ás kezdést követően a hazaiak vezetőedzője kénytelen volt időt kérni (6. perc 0-3). Sövegjártó üres kapus góljával és átlövésből szerzett bombájával továbbra is tartottuk előnyünket a tizedik perchez érkezve (10. perc 2-6). Varga védéseivel és Ujvári találataival továbbra is lendületben voltunk, negyedóra elteltével 4-10-es állást mutatott az eredményjelző. Zsinórban újabb három találatot szereztünk, így 4-13-as eredménynél a Batta ismét időt kért. Az időkérést követően kétszer gólt is szerzett a hazai csapat, ám az Ujvári elleni szabálytalanságukat követően emberelőnybe kerültünk (23. perc 6-13). Újabb hazai gólok következtek, így 8-13-ra felzárkózott ellenfelünk, miután támadásban több technikai hibát vétett csapatunk. Érkezett Bencze József időkérése a 25. percben, majd Mátés találatával, Varga üres kapus és Ujvári hétméteres góljával 9-16-os állást mutatott az eredményjelző az utolsó percbe érkezve. Utolsó találatunkat Gaál szerezte ebben a félidőben, így a félidei eredmény: 10-17.
A második játékrészre a Gaál, Lang, Ásványi, Goór, Rosta, Sokoray sorral állt fel védelmünk Varga kapuja elé. Első találatunkat gyors indulásból szerezte Lang, a következő percben azonban Rosta szabálytalanságát követően ebben a félidőben először emberhátrányba kerültünk (34. perc 10-19). Két battai gólt követően Rosta ismét a kispadra kényszerült kettő percre, azonban az ezt követő hétméterest a frissen pályára lépő Pulai védeni tudta. Mivel mindkét oldalon sok hibával játszottak a csapatok, így előnyünk a több perces gólcsend ellenére a 40. percbe lépve is hét gólos volt (12-19). Több mint tíz perc telt el Sokoray gólja óta, ekkor Bencze József a mérkőzés során másodszor is időt kért. A 46. percben Mátés találatával megtört a jég, 14-20-ra módosította az eredményt. Labdaszerzést követően Ujvári újabb gólt szerzett, majd emberelőnyben Sövegjártó talált ellenfelünk kapujába (50. perc 14-22). Pulai védéseivel a hazai csapat továbbra is nehezen tudott gólokat szerezni, hozzánk hasonlóan tíz percig nem szereztek gólt, ezért utolsó időkérési lehetőségét is kihasználta vezetőedzőjük. Győri-Dani kapott kettő perces büntetést az 55. percben rossz csere miatt, ezt rögtön kihasználták a hazaiak és 15-22-re módosították az eredményt. A mérkőzés végéig már nem tudtunk gólt szerezni, a hazaiak azonban felzárkóztak, így a végeredmény: 19-22.
Bencze József: „ Nagyon parázs és kemény mérkőzésen vagyunk túl, a védekezésünket magas szinen tudtuk hozni és nagyon jó kapus teljesítményünknek köszönhetően tudtunk ilyen magabiztos győzelmet aratni. A végeredmény nem ezt tükrözi, de a mérkőzés folyamán az előny végig nálunk volt, ezt hellyel közzel sikerült megőriznünk. Nagyon örülünk a győzelemnek de megyünk tovább és készülünk a következő mérkőzésre.”
Százhalombattai KE – AGROFEED ETO-UNI Győr  19 – 22   /10-17/
Agrofeed ETO-UNI Győr: Décsi, PULAI 5 védés 71%), VARGA (8 védés 38%), Décsi G., Sokoray 3, Győri-Dani, GOÓR, Lang 1, ÁSVÁNYI 2, Nagy, Rosta, Sövegjártó 4, Mátés 2, Paár, Ujvári 7, GAÁL 2
Turi Edina által|2022-09-10T18:36:55+00:002022.09.10.|NB/I B.|0 hozzászólás
Oszd meg, válassz platformot!
About the Author: Turi Edina
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – QHB-Eger
Beharangozó: AGROFEED ETO-UNI Győr – QHB-Eger
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT